CELEX: 62012FN0067
Language: hu
Date: 2012-07-02 00:00:00
Title: F-67/12. sz. ügy: 2012. július 2-án benyújtott kereset — ZZ kontra Bizottság

13.10.2012   
            
            
               HU
            
            
               Az Európai Unió Hivatalos Lapja
            
            
               C 311/16
            
         2012. július 2-án benyújtott kereset — ZZ kontra Bizottság
   (F-67/12. sz. ügy)
   2012/C 311/22
   Az eljárás nyelve: olasz
   
      Felek
   
   
      Felperes: ZZ (képviselő: G. Cipressa ügyvéd)
   
      Alperes: Európai Bizottság
   
      A jogvita tárgya és leírása
   
   A felperesnek az azon tény okán elszenvedett kára megtérítésére irányuló kérelmét elutasító határozat megsemmisítése, hogy az alperes a felperes szolgálati viszonyának esetleges visszaállítására vonatkozó és a felperes bizonyos kérdéseire választ adó levelet küldött egy olyan ügyvédnek, aki a felperest több ügyben képviselte, de akinek a felperes nem adott általános meghatalmazást
   
      Kereseti kérelmek
   
   
               —
            
            
               A Közszolgálati Törvényszék elfogadásának formájától függetlenül semmisítse meg a 2011. május 20-i kérelmet elutasító bizottsági határozatot, amelyet a felperes a kinevezésre jogosult hatóságnak küldött meg;
            
         
               —
            
            
               
                  quatenus oportet, elfogadásának formájától függetlenül semmisítse meg azt az aktust, amellyel a Bizottság elutasította a 2011. december 1-jei, a 2011. május 20-i kérelmet elutasító határozattal szemben benyújtott panaszt, semmisítse meg ez utóbbi elutasító határozatot, és adjon helyt a 2011. május 20-i kérelemnek;
            
         
               —
            
            
               
                  quatenus oportet, semmisítse meg a 2012. március 9-i feljegyzést;
            
         
               —
            
            
               kötelezze a Bizottságot, hogy térítse meg a felperes által jogellenesen elszenvedett kárt — amely abból ered, hogy a Bizottság a tőle származó, keltezés nélküli feljegyzést Giuseppe Cipressa számára — 10 000,00 eurónak, illetve a Törvényszék által jogosnak és méltányosnak ítélt összegnek a felperes számára történő megfizetésével;
            
         
               —
            
            
               kötelezze a Bizottságot, hogy az azon napot követő naptól kezdődően, amikor a 2011. május 20-i kérelem megérkezett a Bizottsághoz a 10 000,00 euró összeg tényleges kifizetésének napjáig fizesse meg a felperes számára ezen összeg kamatait évi 10 %-os mértékben, évi tőkésítéssel;
            
         
               —
            
            
               a Bizottságot kötelezze a költségek viselésére.